ദീപാവലി സ്പെഷ്യല്, ഇന്ത്യ സ്കോട്ട്ലാന്ഡിനെ 8 വിക്കറ്റിന് കീഴടക്കി ദുബായ്: ട്വന്റി20 ലോകകപ്പില് ഗ്രൂപ്പ് 2 ലെ നിര്ണായക മത്സരത്തില് സ്കോട്ട്ലാന്ഡിനെതിരെ ഇന്ത്യയ്ക്ക് 8വിക്കറ്റിന്റെ തകര്പ്പന് ജയം. ആദ്യം ബാറ്റ് ചെയ്ത സ്കോട്ട്ലാന്ഡ് 17.4 ഓവറില് 85 റണ്സിന് ആള് ഔട്ടായി. മറുപടിക്കിറങ്ങിയ ഇന്ത്യ 6.3 ഓവറില് രണ്ട് വിക്കറ്റ് മാത്രം നഷ്ടപ്പെടുത്തി അതിവേഗം വിജയ ലക്ഷ്യത്തിലെത്തി 892. മികച്ച ജയത്തോടെ നെറ്റ് റണ്റേറ്റില് അഫ്ഗാനിസ്ഥാനെ മറികടന്ന് മൂന്നാം സ്ഥാനത്തെത്താനും ഇന്ത്യയ്ക്കായി. പാകിസ്ഥാന് നേരത്തേ തന്നെ സെമി ഉറപ്പിച്ചു കഴിഞ്ഞ ഗ്രൂപ്പില് ന്യൂസിലന്ഡും ഇന്ത്യയും തമ്മിലാണ് പ്രധാനമായും രണ്ടാം സ്ഥാനക്കാരായി മുന്നേറാനുള്ള മത്സരം. ന്യൂസിലന്ഡാണിപ്പോള് രണ്ടാം സ്ഥാനത്തുള്ളത്. ഹാപ്പി ബര്ത്ത് ഡേ കൊഹ്ലി പിറന്നാള് ദിനമായ ഇന്നലെ ടൂര്ണമെന്റില് ഇത്തവണ ആദ്യമായി ഇന്ത്യന് ക്യാപ്ടന് വിരാട് കൊഹ്ലിയെ ടോസ് തുണയ്ക്കുകയായിരുന്നു. പ്രതീക്ഷിച്ച പോലെ ബൗളിംഗ് തിരഞ്ഞെടുത്ത കൊഹ്ലിയുടെ കണക്കു കൂട്ടല് തെറ്റിയില്ല. സ്കോട്ടിഷ് സ്കോര് 13ല് നില്ക്കെ ഓപ്പണര് കൈല് കോട്സറെ 1 ക്ലീന് ബൗള്ഡാക്കി ജസ്പ്രീത് ബുംറ ഇന്ത്യയ്ക്ക് ആദ്യ ബ്രേക്ക് ത്രൂ നല്കി. തുടര്ന്ന് 19 പന്തില് 4 ഫോറും 1 സിക്സും ഉള്പ്പെടെ 24 റണ്സെടുത്ത് നന്നായി ബാറ്റ് ചെയ്ത് വന്ന മറ്റൊരു ഓപ്പണര് ജോര്ജ് മുന്സിയെ ഹാര്ദ്ദിക്കിന്റെ കൈയില് എത്തിച്ച് ഷമി ഇന്ത്യയുടെ ആശങ്ക ഒഴിവാക്കി. ഏഴാം ഓവറില് മാത്യു ക്രോസിനേയും 2, റിച്ചി ബെറിംഗ്ടണേയും 0 ജഡേജ മടക്കിയതോടെ 294 എന്ന നിലയില് പ്രതിസന്ധിയിലേക്ക് വീണ സ്കോട്ടിഷ് പടയ്ക്ക് പിന്നീട് തിരിച്ചു വരവുണ്ടായില്ല. ഇന്ത്യയ്ക്കായി ജഡേജയും ഷമിയും മൂന്ന് വിക്കറ്റ് വീതം വീഴ്ത്തി. ബുംറ രണ്ട് വിക്കറ്റെടുത്തു. മറുപടിക്കിറങ്ങിയ ഇന്ത്യയ്ക്കായി 18 പന്തില് അര്ദ്ധ സെഞ്ചുറി നേടിയ കെ.എല്. രാഹുലും 19 പന്തില് 50, 6 ഫോര്, 3 സിക്സ് 16 പന്തില് 5 ഫോറും 1 സിക്സും ഉള്പ്പെടെ 30 റണ്സ് നേടിയ രോഹിത് ശര്മ്മയും ചേര്ന്ന് വെടിക്കെട്ട് തുടക്കമാണ് നല്കിയത്. 3.5 ഓവറില് ഇന്ത്യന് സ്കോര് 50 കടന്നു. 5 ഓവറില് 70 റണ്സിന്റെ കൂട്ടുകെട്ടാണ് ഇരുവരും പടുത്തുയര്ത്തിയത്. വിജയത്തിനടുത്ത് വച്ച് ഇരുവരും പുറത്തായെങ്കിലും വിരാട് കൊഹ്ലിയും 2 സൂര്യകുമാര് യാദവും 6 ചേര്ന്ന് ഇന്ത്യയെ വിജയതീരത്തെത്തിച്ചു. തിങ്കളാഴ്ച നമീബിയക്കെതിരെയാണ് ഇന്ത്യയുടെ അടുത്ത മത്സരം. ന്യൂസിലന്ഡിന് ജയം ഗ്രൂപ്പിലെ മറ്റൊരു മത്സരത്തില് നബീയ 52 റണ്സിന് തകര്ത്ത് ന്യൂസിലന്ഡും സെമി പ്രതീക്ഷ സജീവമാക്കി. ആദ്യം ബാറ്റ് ചെയ്ത ന്യൂസിലന്ഡ് നിശ്ചിത 20 ഓവറില് 4 വിക്കറ്റ് നഷ്ടത്തില് 163 റണ്സെടുത്തു. മറുപടിക്കിറങ്ങിയ നമീബീയയ്ക്ക് 20 ഓവറില് 7 വിക്കറ്റ് നഷ്ടത്തില് 111 റണ്സെടുക്കാനെ കഴിഞ്ഞുള്ളൂ. പുറത്താകാതെ 21 പന്തില് 1 ഫോറും 3 സിക്സും ഉള്പ്പെടെ 39 റണ്സ് നേടിയ ഗ്ലെന്ഫിലിപ്പും 21 പന്തില് 1 ഫോറും 2 സിക്സും ഉള്പ്പെടെ 35 റണ്സ് നേടിയ ജയിംസ് നീഷമുമാണ് അവസാന ഓവറുകളില് തകര്പ്പന് അടിയുമായി ന്യൂസിലന്ഡിനെ മികച്ച സ്കോറില് എത്തിച്ചത്. തുടര്ന്ന് ബാറ്റിംഗിനിറങ്ങിയ നമീബിയയെ രണ്ട് വിക്കറ്റ് വീതം വീഴ്ത്തിയ സൗത്തിയും ബൗള്ട്ടുമാണ് പ്രതിരോധത്തിലാക്കിയത്.